**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2021-05-17 Nr. TAR-57

 Posėdžio data – 2021 m. gegužės 12 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 1. SVARSTYTA. Savivaldybės draustinių steigimo, jų ribų keitimo ir gamtos paveldo objektų skelbimo savivaldybės saugomais tvarkos aprašo patvirtinimas.

 Pranešėja – M. Černiūtė-Amšiejienė. Teigia, kad sprendimo projekto esmė yra įvykdyti Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo, patvirtinto Lietuvos Respublikos aplinkos ministro 2009 m. rugpjūčio 26 d. įsakymu Nr. D1-491 „Dėl Pasiūlymų dėl saugomų teritorijų steigimo, jų ribų keitimo teikimo ir nagrinėjimo tvarkos aprašo ir Pasiūlymų dėl saugomų teritorijų steigimo, jų ribų keitimo nagrinėjimo komisijos sudarymo patvirtinimo“ (toliau – Aprašas), 15 punkte nurodytus savivaldybių tarybų kompetencijai priskirtus veiksmus. Sprendimo projekto tikslas – patvirtinti Savivaldybės draustinių steigimo, jų ribų keitimo ir gamtos paveldo objektų skelbimo savivaldybės saugomais tvarkos aprašą.

 M. Černiūtė-Amšiejienė teigia, kad priėmus sprendimą, bus patvirtintas Savivaldybės draustinių steigimo, jų ribų keitimo ir gamtos paveldo objektų paskelbimo savivaldybės saugomais tvarkos aprašas (toliau – Tvarkos aprašas), nustatantis reikalavimus Klaipėdos miesto savivaldybės (toliau – Savivaldybė) administracijos ir kitų valstybės, Savivaldybės institucijų, nevyriausybinių organizacijų, fizinių ir juridinių asmenų teikiamiems pasiūlymams dėl Savivaldybės draustinių steigimo, jų ribų keitimo, gamtos paveldo objektų skelbimo savivaldybės saugomais Klaipėdos miesto savivaldybės teritorijoje, pateiktų pasiūlymų nagrinėjimo procedūroms ir draustinių steigimo, jų ribų keitimo bei gamtos paveldo objektų skelbimo savivaldybės saugomais tvarką. Vadovaujantis Tvarkos aprašu ir Saugomų teritorijų (išskyrus kultūrinius rezervatus (rezervatus-muziejus), kultūrinius draustinius, istorinius valstybinius parkus) steigimo kriterijais, patvirtintais Lietuvos Respublikos aplinkos ministro 2020 m. gruodžio 3 d. įsakymu Nr. D1-736, bus priimti sprendimai dėl pasiūlymų steigti Savivaldybės draustinius, keisti jų ribas, skelbti Savivaldybės saugomais gamtos paveldo objektus.

 S. Budinas sako, kad Administracijos direktoriui nustatyta kompetencija priiminėti sprendimus, todėl nelogiška palikti Savivaldybės draustinių steigimo, jų ribų keitimo ir gamtos paveldo objektų skelbimo savivaldybės saugomais tvarkos aprašo (toliau – Aprašas) 11 – 14 punktuose: „arba jo įgaliotas valstybės tarnautojas“.

 R. Taraškevičius pritaria S. Budinui, kad nuostata perteklinė.

 S. Budinas siūlo iš Aprašo 11- 14 punktų išbraukti: „arba jo įgaliotas valstybės tarnautojas“.

 R. Taraškevičius siūlo pritarti sprendimo projektui su S. Budino siūlymu.

 NUTARTA. Pritarti pateiktam sprendimo projektui su pastaba – išbraukti iš Aprašo 11-14 punktų žodžius: „arba jo įgaliotas valstybės tarnautojas“.

 Pritarta bendru sutarimu (už-6): A. Kaveckis, R. Taraškevičius, S. Budinas, A. Vaitkus, E. Andrejeva, A. Barbšys).

Posėdžio pirmininkas Aidas Kaveckis

Posėdžio sekretorė Lietutė Demidova